Document ID: 31997R2621

RÅDETS FORORDNING (EF) Nr. 2621/97 af 19. december 1997 om autonome og midlertidige foranstaltninger for frihandelsaftalerne med Estland, Letland og Litauen for visse forarbejdede landbrugsprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
I afventning af tilpasningen af protokol nr. 2 til frihandelsaftalerne med Estland, Letland og Litauen, (1) er Rådets forordning (EF) nr. 1507/97 af 24. juli 1997 om autonome og midlertidige foranstaltninger for frihandelsaftalerne med Estland, Letland og Litauen for visse forarbejdede landbrugsprodukter (2) blevet vedtaget for at bibeholde de indrømmede præferencer indtil den 31. december 1997, og således modvirke de mulige negative virkninger, som gennemførelsen af resultaterne af Uruguay-runden kunne få for de nævnte landes udførsel til Fællesskabet;
i afventning af de blandede udvalgs vedtagelse af de forbedrede indrømmelser til Estland, Letland og Litauen er der i forordning (EF) nr. 1507/97 fastsat nye autonome og midlertidige indrømmelser;
forhandlingerne med de pågældende lande om indgåelse af protokoller om tilpasning af frihandelsaftalerne er blevet eller vil snart blive afsluttet; nye protokoller nr. 2 er blevet eller vil snart blive paraferet; procedurerne for den formelle vedtagelse af interimprotokoller, der kun dækker de handelsrelaterede aspekter af tilpasningsprotokollerne, er påbegyndt; den frist, der kræves for en formel vedtagelse, vil kunne hindre, at interimsprotokollerne træder i kraft den 1. januar 1998; derfor bør indrømmelserne forlænges autonomt indtil den 31. december 1998 -
UDSTEDT FØLGENDE FORORDNING:
Artikel 1
1. Fra den 1. januar til den 31. december 1998 omfattes de i bilag I nævnte varer med oprindelse i Litauen af de toldkontingenter og præferencetoldsatser, der er fastsat i nævnte bilag. De basisbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.
2. Fra den 1. januar til den 31. december 1998 omfattes de i bilag III nævnte varer med oprindelse i Letland af de toldkontingenter og præferencetoldsatser, der er fastsat i nævnte bilag. De basisbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.
3. Fra den 1. januar til den 31. december 1998 omfattes de i bilag IV nævnte varer med oprindelse i Estland af de toldkontingenter og præferencetoldsatser, der er fastsat i nævnte bilag. De basisbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.
Artikel 2
De indrømmelser for handelen med forarbejdede landbrugsprodukter, der er fastsat i tillægsprotokollerne om tilpasning af frihandelsaftalerne med de i artikel 1 nævnte lande, erstatter de indrømmelser, der er fastsat i bilagene til denne forordning, med virkning fra ikrafttrædelsen af hver af disse protokoller. Gennemførelsesbestemmelserne til de i denne forordning fastsatte foranstaltninger anvendes også for de tilsvarende foranstaltninger i tillægsprotokollerne.
Artikel 3
Kommissionen forvalter kontingenterne i bilag I, III og IV efter bestemmelserne i Kommissionens forordning (EF) nr. 1460/96 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93 (3).
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 1997.

Labels: 3
18
6